Jehova o ile a khetha Solomone hore a etelle pele mosebetsi oa bohlokoa ka ho fetisisa oa ho haha tempele Jerusalema. Tempele eo e ne “e lokela ho ba e hlollang ka mokhoa o fetisisang ka botle linaheng tsohle.” Taba ea bohlokoa le ho feta ke hore tempele eo e ne e tla ba “ntlo ea Jehova Molimo oa ’nete.” (1 Likron. 22:1, 5, 9-11) Le hoja Solomone e ne e le mocha a bile a se na boiphihlelo, Morena Davida o ne a kholisehile hore Jehova o tla mo tšehetsa. Na Solomone o ne a tla ba le sebete sa ho amohela boikarabelo boo ba ho haha tempele? Kapa na o ne a tla sitoa ho o etsa hobane e le mocha a bile a se na boiphihlelo? O ne a lokela ho ba sebete e le hore a etse mosebetsi oo. Hoja Solomone ha aa ka a ba sebete, a ka be a sa ka a haha tempele eo. E ne e tla ba ntho e mpe ho feta ho hloleha ho phetha mosebetsi oa hae. Le rona re hloka thuso ea Jehova hore re be sebete ’me re phethe mesebetsi ea rona. w17.09 28 ¶1-2; 29 ¶4-5